CELEX: 31981R3616
Language: el
Date: 1981-12-16 00:00:00
Title: Κανονισμός (EOK) αριθ. 3616/81 τής Επιτροπής τής 16ης Δεκεμβρίου 1981 περί παρεκκλίσεως από τόν κανονισμό (EOK) αριθ. 858/81 περί ειδικών λεπτομερειών εφαρμογής τού καθεστώτος πιστοποιητικών προκαθορισμού τής επιστροφής στόν τομέα τού χοιρείου κρέατος

Avis juridique important

|

31981R3616

Κανονισμός (EOK) αριθ. 3616/81 τής Επιτροπής τής 16ης Δεκεμβρίου 1981 περί παρεκκλίσεως από τόν κανονισμό (EOK) αριθ. 858/81 περί ειδικών λεπτομερειών εφαρμογής τού καθεστώτος πιστοποιητικών προκαθορισμού τής επιστροφής στόν τομέα τού χοιρείου κρέατος  

Επίσημη Εφημερίδα αριθ. L 362 της 17/12/1981 σ. 0025

***** ΚΑΝΟΝΙΣΜΟΣ (ΕΟΚ) αριθ. 3616/81 ΤΗΣ ΕΠΙΤΡΟΠΗΣ  της 16ης Δεκεμβρίου 1981  περί παρεκκλίσεως από τον κανονισμό (ΕΟΚ) αριθ. 858/78 περί ειδικών λεπτομερειών εφαρμογής του καθεστώτος πιστοποιητικών προκαθορισμού της επιστροφής στον τομέα του χοιρείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 15 παράγραφος 6,  Εκτιμώντας:  ότι το άρθρο 5 παράγραφος 3 του κανονισμού (ΕΟΚ) αριθ. 2768/75 του Συμβουλίου (3) προβλέπει ότι η επιστροφή είναι δυνατό να καθορισθεί εκ των προτέρων, κατόπιν αιτήσεως του ενδιαφερομένου·  ότι έχει καθορισθεί ειδική επιστροφή από τους κανονισμούς (ΕΟΚ) αριθ. 3283/80 (4), (ΕΟΚ) αριθ. 200/81 (5), (ΕΟΚ) αριθ. 1050/81 (6), (ΕΟΚ) αριθ. 1966/81 (7) και (ΕΟΚ) αριθ. 2952/81 (8) της Επιτροπής για τις εξαγωγές σφαγίων χοίρων που προορίζονται για την Πολωνία·  ότι ο προκαθορισμός της επιστροφής αυτής υπήρξε αναγκαίος για λόγους ελέγχου· ότι η κανονική προθεσμία ισχύος των πιστοποιητικών προκαθορισμού, που προβλέπεται από το άρθρο 2 του κανονισμού (ΕΟΚ) αριθ. 858/78 της Επιτροπής (9), αποδεικνύεται ανεπαρκής για την εξαγωγή των εν λόγω προϊόντων υπό τους ειδικούς όρους που καθορίζονται από τους κανονισμούς που προαναφέρθηκαν· ότι η διάρκεια ισχύος των πιστοποιητικών προκαθορισμού έχει παραταθεί για την ειδική αυτή επιστροφή, όσον αφορά τις εξαγωγές που πραγματοποιήθηκαν σύμφωνα με τους κανονισμούς (ΕΟΚ) αριθ. 3283/80, (ΕΟΚ) αριθ. 200/81, (ΕΟΚ) αριθ. 1050/81 και (ΕΟΚ) αριθ. 1966/81 της Επιτροπής, από τους κανονισμούς (ΕΟΚ) αριθ. 810/81 (10), (ΕΟΚ) αριθ. 1634/81 (11) και (ΕΟΚ) αριθ. 3040/81 (12) της Επιτροπής, μέχρι τις 31 Δεκεμβρίου 1981·  ότι πρέπει να παραταθεί εκ νέου, για τον ίδιο λόγο, η διάρκεια ισχύος των πιστοποιητικών προκαθορισμού για τις εξαγωγές που προβλέπονται στο πλαίσιο των κανονισμών (ΕΟΚ) αριθ. 1966/81 και (ΕΟΚ) αριθ. 2952/81·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Κατά παρέκκλιση από το άρθρο 2 του κανονισμού (ΕΟΚ) αριθ. 858/78, η ισχύς των πιστοποιητικών προκαθορισμού της επιστροφής, τα οποία εξεδόθησαν στο πλαίσιο του άρθρου 2 των κανονισμών (ΕΟΚ) αριθ. 1966/81 ή (ΕΟΚ) αριθ. 2952/81 για τα προϊόντα που προορίζονται για την Πολωνία, παρατείνεται μέχρι τις 31 Μαρτίου 1982.  2. Για την εφαρμογή των διατάξεων της παραγράφου 1, ο ενδιαφερόμενος οφείλει να υποβάλει το πιστοποιητικό προκαθορισμού στον εκδίδοντα οργανισμό, ο οποίος και προβαίνει στις αναγκαίες προσαρμογές.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Δεκεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 282 της 1. 11. 1975, σ. 39.  (4) ΕΕ αριθ. L 343 της 18. 12. 1980, σ. 30.  (5) ΕΕ αριθ. L 24 της 28. 1. 1981, σ. 13.  (6) ΕΕ αριθ. L 110 της 22. 4. 1981, σ. 5.  (7) ΕΕ αριθ. L 192 της 15. 7. 1981, σ. 23.  (8) ΕΕ αριθ. L 296 της 15. 10. 1981, σ. 29.  (9) ΕΕ αριθ. L 116 της 28. 4. 1978, σ. 18.  (10) ΕΕ αριθ. L 84 της 31. 3. 1981, σ. 12.  (11) ΕΕ αριθ. L 163 της 19. 6. 1981, σ. 12.  (12) ΕΕ αριθ. L 303 της 24. 10. 1981, σ. 9.